ประกาศกรมสรรพสามิตเรื่องหลักเกณฑ์ วิธีการ และเงื่อนไขการขอใช้สิทธิในอัตราภาษีศูนย์สำหรับสุราสามทับที่นำไปทำการแปลงสภาพ[๑] อาศัยอำนาจตามความในข) ใน ๒) ของ (ข) ของ (๒ ) ในประเภทที่ ๑๓.๐๒ ในบัญชีท้ายกฎกระทรวงกำหนดพิกัดอัตราภาษีสรรพสามิต(ฉบับที่ ๒) พ.ศ. ๒๕๖๐ อธิบดีกรมสรรพสามิต จึงกำหนดหลักเกณฑ์วิธีการ และเงื่อนไขการขอใช้สิทธิในอัตราภาษีศูนย์สำหรับสุราสามทับที่นำไปทำการแปลงสภาพโดยออกประกาศไว้ ดังต่อไปนี้ข้อ๑ ในประกาศนี้แอลกอฮอล์ หมายความว่าสุรากลั่นชนิดสุราสามทับที่มีแรงแอลกอฮอล์ตั้งแต่แปดสิบดีกรีขึ้นไปแอลกอฮอล์แปลงสภาพ หมายความว่าสุรากลั่นชนิดสุราสามทับที่ได้มีการเติมสารเคมีเพื่อไม่ให้สามารถดื่มกินได้หรือเมื่อได้ผสมกับน้ำหรือของเหลวอย่างอื่นแล้วไม่สามารถดื่มกินได้เช่นเดียวกับน้ำสุราโรงอุตสาหกรรมสุราองค์การสุรา หมายความว่าโรงอุตสาหกรรมสุราของกรมสรรพสามิตซึ่งกรมสรรพสามิตมอบให้องค์การสุราดำเนินการผลิตแอลกอฮอล์โรงอุตสาหกรรมสุราอื่น ๆ หมายความว่าโรงอุตสาหกรรมสุราที่มิใช่โรงอุตสาหกรรมสุราองค์การสุรา ตามประกาศนี้ผู้ควบคุมโรงอุตสาหกรรมสุรา หมายความว่าเจ้าพนักงานสรรพสามิตซึ่งได้รับการแต่งตั้งประจำโรงอุตสาหกรรมสุราหมวด ๑การขออนุญาตแปลงสภาพแอลกอฮอล์ ข้อ๒ ผู้ที่จะได้รับอนุญาตให้แปลงสภาพแอลกอฮอล์ได้ต้องเป็นผู้ได้รับใบอนุญาตให้ผลิตสุรากลั่นชนิดสุราสามทับจากกรมสรรพสามิตข้อ๓ ผู้ประสงค์จะแปลงสภาพแอลกอฮอล์ให้ยื่นคำขออนุญาตแปลงสภาพแอลกอฮอล์เพื่อขอใช้สิทธิในอัตราภาษีศูนย์สำหรับสุราสามทับที่นำไปทำการแปลงสภาพต่อสรรพสามิตพื้นที่แห่งท้องที่ที่โรงอุตสาหกรรมสุราตั้งอยู่และเมื่อสรรพสามิตพื้นที่พิจารณาคำขอแล้วให้เสนอความเห็นต่อผู้อำนวยการสำนักงานสรรพสามิตภาคที่กำกับดูแลสำนักงานสรรพสามิตพื้นที่นั้นเป็นผู้พิจารณาอนุมัติหมวด ๒จำนวนแอลกอฮอล์ที่จะอนุญาตให้แปลงสภาพได้ ข้อ๔ โรงอุตสาหกรรมสุราองค์การสุราและโรงอุตสาหกรรมสุราอื่น ๆ จะแปลงสภาพแอลกอฮอล์ได้จำนวนเท่าใดให้ผู้อำนวยการสำนักงานสรรพสามิตภาคที่โรงอุตสาหกรรมสุราตั้งอยู่เป็นผู้พิจารณาอนุญาตหมวด ๓กำหนดเวลาที่จะขอแปลงสภาพแอลกอฮอล์ ข้อ ๕ โรงอุตสาหกรรมสุราองค์การสุรา กรมสรรพสามิตจะได้รับอนุญาตให้แปลงสภาพแอลกอฮอล์ได้เมื่อใดให้ผู้อำนวยการสำนักงานสรรพสามิตภาคเป็นผู้พิจารณาตามความจำเป็นข้อ๖ โรงอุตสาหกรรมสุราอื่น ๆให้ขออนุญาตแปลงสภาพแอลกอฮอล์ได้สองเดือนต่อหนึ่งครั้งเว้นแต่มีเหตุจำเป็นเกี่ยวกับการค้าหรือเหตุจำเป็นอย่างอื่นเมื่อผู้อำนวยการสำนักงานสรรพสามิตภาคได้พิจารณาแล้วจะอนุญาตให้แปลงสภาพแอลกอฮอล์เกินกำหนดนั้นก็ได้หมวด ๔ภาชนะที่ใช้บรรจุแอลกอฮอล์แปลงสภาพและฉลากปิดภาชนะบรรจุ ข้อ๗ ภาชนะที่ใช้บรรจุแอลกอฮอล์แปลงสภาพที่จะนำออกจากโรงอุตสาหกรรมสุราให้บรรจุในภาชนะขนาด๑๘ ลิตร หรือขนาด ๒๐๐ ลิตรหากจะบรรจุในภาชนะขนาดอื่นจะต้องได้รับอนุญาตจากผู้อำนวยการสำนักมาตรฐานและพัฒนาการจัดเก็บภาษี๑ ก่อน และเมื่อได้ทำการบรรจุแล้วให้ปิดฉลากให้แน่นสนิทไม่สามารถแกะลอกออกได้ข้อ๘ ฉลากที่จะใช้ปิดภาชนะบรรจุแอลกอฮอล์แปลงสภาพให้โรงอุตสาหกรรมสุราผู้ดำเนินการแปลงสภาพแอลกอฮอล์จัดทำขึ้นเองและต้องได้รับอนุญาตจากผู้อำนวยการสำนักมาตรฐานและพัฒนาการจัดเก็บภาษี ๑ ก่อน ทั้งนี้ จะต้องมีข้อความบนฉลาก ดังต่อไปนี้(๑)ชื่อโรงอุตสาหกรรมสุราที่ทำการแปลงสภาพ(๒)สูตรส่วนผสมที่ใช้แปลงสภาพ โดยจะมีชื่อสินค้าควบคู่กันไปก็ได้(๓)วัน เดือน ปี ที่บรรจุภาชนะ(๔)ปริมาตรสุทธิ(๕)เลขลำดับที่ของภาชนะที่ใช้บรรจุแอลกอฮอล์แปลงสภาพในแต่ละปีปฏิทิน(๖)ข้อความ อันตรายห้ามบริโภคโดยเด็ดขาดหมวด ๕การควบคุมการแปลงสภาพแอลกอฮอล์ ข้อ๙ ให้ผู้ประกอบอุตสาหกรรมที่ได้รับอนุญาตให้ทำการแปลงสภาพแอลกอฮอล์ยื่นแบบรายการภาษีและชำระภาษีตามอัตราที่กำหนดในกฎกระทรวงกำหนดพิกัดอัตราภาษีสรรพสามิตพ.ศ. ๒๕๖๐ ซึ่งใช้บังคับในเวลานั้นกรณีที่ผู้ประกอบอุตสาหกรรมไม่ปฏิบัติตามประกาศนี้จะไม่ได้รับสิทธิในอัตราภาษีศูนย์สำหรับสุราสามทับที่นำไปทำการแปลงสภาพและต้องเสียภาษีรวมทั้งเบี้ยปรับและเงินเพิ่มในอัตราที่กำหนดไว้ในบัญชีท้ายกฎกระทรวงกำหนดพิกัดอัตราสรรพสามิต พ.ศ. ๒๕๖๐ที่ใช้บังคับ ณ วันที่ความรับผิดในอันจะต้องเสียภาษีเกิดขึ้นข้อ๑๐ ให้ใช้สูตรส่วนผสมตามชนิดและปริมาณที่กำหนดในบัญชีสูตรส่วนผสมสำหรับแปลงสภาพแอลกอฮอล์ท้ายประกาศนี้ให้โรงอุตสาหกรรมสุราอื่นๆ นอกจากโรงอุตสาหกรรมสุราองค์การสุราทำการแปลงสภาพแอลกอฮอล์ได้เฉพาะตามสูตรส่วนผสม สูตรที่ ๒ ข. สูตรที่ ๕ ก. สูตรที่๑๑ ก. สูตรที่ ๑๒ และสูตรที่ ๑๓ เท่านั้นข้อ๑๑ ให้พนักงานเจ้าหน้าที่ดังต่อไปนี้(๑) ผู้อำนวยการสำนักงานสรรพสามิตภาค หรือผู้แทน(๒) สรรพสามิตพื้นที่ หรือผู้แทน(๓) ผู้อำนวยการกลุ่มวิเคราะห์สินค้าและของกลางหรือผู้แทน(๔) ผู้ควบคุมโรงอุตสาหกรรมสุราเป็นผู้ตรวจสอบควบคุมการแปลงสภาพแอลกอฮอล์และเก็บตัวอย่างแอลกอฮอล์แปลงสภาพ จำนวน ๒ ลิตร ส่งกรมสรรพสามิตเพื่อตรวจวิเคราะห์พร้อมบันทึกการตรวจสอบและควบคุมการแปลงสภาพตามแบบท้ายประกาศนี้หมวด ๖การเก็บและการขนแอลกอฮอล์แปลงสภาพ ข้อ๑๒ ให้เก็บแอลกอฮอล์แปลงสภาพที่ยังไม่ได้นำออกจากโรงอุตสาหกรรมสุราไว้ในสถานที่ซึ่งเป็นสัดส่วนไม่ให้ปะปนกับแอลกอฮอล์บริสุทธิ์หรือสุราชนิดอื่นและให้ผู้ควบคุมโรงอุตสาหกรรมสุราจัดทำบัญชีรับ- จ่ายคงเหลือแอลกอฮอล์แปลงสภาพ เพื่อเป็นหลักฐานในการตรวจสอบข้อ๑๓ ในการขนแอลกอฮอล์แปลงสภาพออกจากโรงอุตสาหกรรมสุราไม่ว่าจะเป็นการขนย้ายหรือขนไปจำหน่ายให้ผู้ควบคุมโรงอุตสาหกรรมสุราออกแบบใบกำกับการขนแอลกอฮอล์แปลงสภาพตามแบบท้ายประกาศนี้หมวด ๗การขออนุญาตใช้แอลกอฮอล์แปลงสภาพเพื่อทำสินค้า ข้อ๑๔ ให้ผู้ที่ประสงค์จะซื้อแอลกอฮอล์แปลงสภาพเพื่อทำสินค้ายื่นคำขออนุญาตตามแบบท้ายประกาศนี้ ต่อสรรพสามิตพื้นที่ที่สถานที่จะใช้แอลกอฮอล์แปลงสภาพทำสินค้าตั้งอยู่พร้อมด้วยหลักฐานดังนี้(๑)สูตร ส่วนผสมการแปลงสภาพแอลกอฮอล์ที่ต้องการเพื่อใช้ทำสินค้า(๒)บัญชีรายการสินค้าท้ายประกาศนี้ และกรรมวิธีการใช้แอลกอฮอล์แปลงสภาพเพื่อทำสินค้าพร้อมสำเนาใบอนุญาตให้ทำสินค้าซึ่งส่วนราชการที่เกี่ยวข้องออกให้ (ถ้ามี)(๓)จำนวนแอลกอฮอล์แปลงสภาพเพื่อทำสินค้าในปีที่ขออนุญาตและจำนวนสินค้าที่จะทำในระหว่างปีข้อ ๑๕ ในการพิจารณาอนุญาตให้ซื้อแอลกอฮอล์แปลงสภาพเพื่อทำสินค้าให้เจ้าพนักงานสรรพสามิตพื้นที่ที่สถานที่ใช้แอลกอฮอล์แปลงสภาพเพื่อทำสินค้าพิจารณาเสนอสรรพสามิตพื้นที่อนุญาตตามหลักเกณฑ์ ดังต่อไปนี้(๑) ผู้ขออนุญาตต้องไม่อยู่ในระหว่างถูกสั่งงดไม่ขายแอลกอฮอล์แปลงสภาพให้เว้นแต่การสั่งงดนั้นได้ผ่านพ้นหนึ่งปีไปแล้วนับแต่วันที่ถูกสั่งงด(๒) สถานที่ที่ใช้แอลกอฮอล์แปลงสภาพทำสินค้าตามที่ได้ระบุไว้ในคำขออนุญาตต้องไม่เคยเป็นสถานที่ที่ถูกสั่งงดไม่ขายแอลกอฮอล์แปลงสภาพให้เว้นแต่การถูกสั่งงดนั้นได้ผ่านพ้นหนึ่งปีไปแล้วนับแต่วันที่ถูกสั่งงด(๓) เมื่อสรรพสามิตพื้นที่พิจารณาอนุญาตให้ซื้อแอลกอฮอล์แปลงสภาพแล้วผู้ขออนุญาต จึงดำเนินการซื้อได้ข้อ๑๖ ประกาศนี้ให้ใช้บังคับตั้งแต่วันออกประกาศเป็นต้นไปประกาศณ วันที่ ๒๙ กันยายน พ.ศ. ๒๕๖๐สมชาย พูลสวัสดิ์อธิบดีกรมสรรพสามิต[เอกสารแนบท้าย]๑.บัญชีสูตรส่วนผสมสำหรับแปลงสภาพแอลกอฮอล์๒.คำขออนุญาตแปลงสภาพแอลกอฮอล์เพื่อขอใช้สิทธิในอัตราภาษีศูนย์สำหรับสุราสามทับที่นำไปทำการแปลงสภาพ๓.บันทึกการตรวจสอบและควบคุมการแปลงสภาพแอลกอฮอล์๔.คำขออนุญาตใช้แอลกอฮอล์แปลงสภาพเพื่อทำสินค้า๕.บัญชีรายการสินค้า๖.ใบกำกับการขนแอลกอฮอล์แปลงสภาพ(ดูข้อมูลจากภาพกฎหมาย)พัชรภรณ์/จัดทำ๕ ตุลาคม ๒๕๖๑[๑] ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๑๕๒(เล่มที่ ๒)/๒๔ พฤษภาคม ๒๕๖๑